পুজো কমিটির সম্পাদক সঞ্জয়কুমার সেনগুপ্ত জানিয়েছে, এমন এক মণ্ডপ গড়ে তুলতে এমন এমন জিনিস ব্যবহার করা হয়েছে যে তার সম্পর্কে সকলে জানলে অবাক হবেন। যেমন পৃথিবীর আদল গড়ে তুলতে ব্যবহার করা হয়েছে, একধরণের পলিমারযুক্ত নীল শিট। এই শিট সাধারণত কোনও ধরনের প্যাকেট তৈরিতে কাজে লাগে। এছাড়াও রয়েছে ক্যাডবেরির মোড়ানোর আংতা। এতে আবার নীল রঙ করতে বিশেষভাবে তাতে কাজ করতে হয়েছে। পৃথিবীর বুকে স্থল বোঝাতে ব্যবহার করা হয়েছে কুঁকড়ে যাওয়া খবরের কাগজ। মণ্ডপের ভিতরে প্রকৃতির সাজ-সজ্জার জন্য যে জিনিসগুলো ব্যবহার করা হয়েছে তারমধ্যে রয়েছে টিস্যুপেপার, কান চুলকানোর বার্ডস, ফোম। তেমনি রয়েছে ইলেক্ট্রিক্যাল কাজে ব্যবহৃত প্লাস্টিকের সাদা পাইপ। এছাড়়াও ব্যবহার করা হয়েছে পাটকাঠি, সাইকেলে তেল দেওয়ার জন্য ব্যবহৃত টিউবের কৌটো।